recursal/SuperWikiNEXT-32B huggingface dataset:
Satu *sebatian kimia* merujuk kepada bahan kimia tulen yang terdiri daripada dua atau lebih gabungan unsur yang boleh diasingkan kepada bahan yang lebih ringkas melalui tindak balas kimia. Sebatian kimia mempunyai struktur kimia yang unik dan tetap berasaskan nisbah bilangan atom yang disatukan dalam penyusunan ruang ikatan kimia. 

Sebagai contoh, dihidrogen oksida (air, H2O) adalah sebatian terdiri daripada dua atom hidrogen untuk setiap atom oksigen.

Secara umumnya, nisbah tetap ini perlu ditetapkan kerana lebih kepada susunan ciri-ciri fizikal, daripada pilihan buatan manusia sewenang-wenangnya. Oleh sebab itu kita dapati mengapa bahan seperti loyang, the superkonduktor dianggap sebagai campuran atau aloi daripada sebatian.

Satu ciri definisi sebatian kimia adalah ia mempunyai formula kimia. Formula menggambarkan nisbah atom-atom di dalam satu bahan, dan nombor atom dalam satu molekul tunggal sesuatu bahan (seperti formula bagi etena adalah C2H4, bukan CH2). Formula kimia menunjukkan bahawa sebatian itu terdiri daripada molekul; for example, natrium klorida (garam makan, NaCl) adalah satu sebatian ionik.

Sebatian mungkin mempunyai sebilangan fasa. Semua sebatian boleh wujud sebagai pepejal. Molekul sebatian mungkin wujud dalam bentuk cecair atau gas. Semua sebatian akan terurai kepada sebatian yang lebih kecil atau atom secara individu jika diberikan haba kepada suhu tertentu (dipanggil suhu penguraian). Setiap sebatian kimia digambarkan dalam kimia membawa satu identiti numerik yang unik, iaitu nombor CAS .

Jenis Sebatian
--------------

* Asid
* Bes
* Sebatian ionik
* Garam
* Oksida
* Sebatian organik

(\*Ingatan!: Sebatian adalah x100 bahan yang sangat kecil)

Lihat juga
----------

* Industri kimia
* Nama sistematik
* Senarai sebatian
* Senarai sebatian inorganik
* Senarai sebatian organik
* Senarai sebatian biomolecules
* Sumber kimia
* Sebatian kimia

Rujukan
-------

1. ↑  Brown, Theodore L.; LeMay, H. Eugene; Bursten, Bruce E.; Murphy, Catherine J.; Woodward, Patrick (2009), *Chemistry: The Central Science, AP Edition* (ed. 11th), Upper Saddle River, NJ: Prentice Hall, m/s. 5–6, ISBN 0-13-236489-1
2. ↑  Hill, John W.; Petrucci, Ralph H.; McCreary, Terry W.; Perry, Scott S. (2005), *General Chemistry* (ed. 4th), Upper Saddle River, NJ: Prentice Hall, m/s. 6, ISBN 978-0-13-140283-6
3. 1 2  Whitten, Kenneth W.; Davis, Raymond E.; Peck, M. Larry (2000), *General Chemistry* (ed. 6th), Fort Worth, TX: Saunders College Publishing/Harcourt College Publishers, m/s. 15, ISBN 978-0-03-072373-5
4. ↑  Wilbraham, Antony; Matta, Michael; Staley, Dennis; Waterman, Edward (2002), *Chemistry* (ed. 1st), Upper Saddle River, NJ: Prentice Hall, m/s. 36, ISBN 0-13-251210-6

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Struktur hablur natrium klorida, NaCl, sebatian ion yang tipikal. Sfera unga ialah kation natrium, Na+, manakala sfera hijau ialah anion klorida, Cl−.
Dalam bidang kimia, **sebatian ion** ialah sejenis sebatian kimia yang ion-ionnya disatukan di dalam sesuatu struktur kekisi oleh ikatan-ikatan ion. Ion bercas positif biasanya merupakan ion logam, manakala ion bercas negatif adalah unsur atau molekul bukan logam.

Ion boleh merupakan atom tunggal, sebagaimana dengan garam halus (natrium klorida), atau kumpulan-kumpulan yang lebih rumit seperti kalsium karbonat. Untuk dianggap sebagai ion, sesuatu entiti harus mempunyai cas positif atau cas negatif. Justera itu dalam sesuatu ikatan ion, satu 'pengikat' harus mempunyai cas positif dan yang lain mempunyai cas negatif. Melalui pelekatan antara satu sama lain, ion-ion itu mengatasi, atau mengatasi sebahagiannya, ketaksimbangan cas masing-masing. Ikatan ion positif kepada positif dan negatif kepada negatif tidak wujud. (Untuk analogi dunia nyata, uji kajilah dengan dua batang magnet.)

Sebatian-sebatian ion umumnya mempunyai takat lebur dan takat didih yang tinggi. Ia mempunyai kekonduksian elektrik yang baik apabila lebur atau berbentuk larutan. Sedangkan sebatian ion inorganik merupakan pepejal pada suhu bilik dan biasanya membentuk hablur, cecair ion organik semakin menarik perhatian.

Ketika sesuatu sebatian ion dinamai, nama kation dinamai lebih dahulu, diikuti oleh nama anionnya, manakala ketika sesuatu anion unsur dinamai, akhiran -ida ditambahkan pada nama unsurnya. Terdapat dua jenis kation yang biasa, iaitu Jenis I dan Jenis II. Kation Jenis 1 hanya mempunyai satu cas dan namanya disenaraikan secara mudah ketika sebatian itu dinamai. Kation Jenis II mempunyai lebih daripada satu cas dan ketika sebatian ion itu dinamai, angka Roman digunakan untuk menandakan cas kationnya. Selain itu, terdapat juga anion poliatom biasa yang lain yang tidak mempunyai akhiran pada namanya, umpamanya hipoklorit (ClO-).
**Sekolah Kebangsaan Pokok Asam** atau nama ringkasnya *SK Pokok Asam*, merupakan sekolah Sekolah Kebangsaan yang terletak di Kedah.

Sejarah
-------

Sekolah Kebangsaan Pokok Asam mula beroperasi pada tahun 1947, menumpang di Pondok Pokok Asam. Tuan Guru Haji Wan Sulong bin Haji Wan Ghazali merupakan guru besar merangkap pengasasnya. Seramai 25 orang murid dengan dua orang tenaga pengajar pada awal permulaan operasinya. Gaji guru disumbangkan oleh waris dalam bentuk sumbangan wang dan kebendaan. 

Pada tahun 1948, bilangan murid bertambah kepada 90 orang. Kerajaan negeri mengambil alih urusan pembayaran gaji guru. Ketika Bilangan murid meningkat kepada 160 orang, sebuah bangunan kayu dibina oleh kerajaan negeri sebagai bangunan sekolah. Bangunan terhasil setelah berlaku perbincangan antara kerajaan negeri, penghulu dan ketua kampung. Bangunan ini dibina secara gotong royong oleh penduduk kampong. Sekolah ini diberi nama Sekolah Rakyat Mukim Padang Kerbau. Sekolah ini semakin berkembang.Pada tahun 1952 seramai 400 orang murid belajar di sekolah ini. Kerajaan negeri telah mengambil alih sekolah ini dengan membina bangunan kekal 12 buah kelas. 

Bangunan baru telah siap sepenuhnya pada 1 Julai 1953 dan dirasmikan oleh Almarhum Sultan Abdul Hamid Halim Shah. Sekolah ini diberi nama Sekolah Umum Pokok Asam. Guru besarnya ialah Encik Ahmad bin Said. Sekolah ini kemudiannya ditukar nama kepada Sekolah Kebangsaan Pokok Asam. Sebuah bangunan baru tiga tingkat siap dibina pada 15 Mac 1983. Bangunan baru ini dirasmikan oleh Ketua Pengarah Pendidikan Malaysia, Tan Sri Dato’ Hj. Murad bin Mohd Nor. Guru besar sekarang ialah Encik Ab Ghani bin Hassan. 

Beliau dibantu oleh Pn Rahmah bt Mad (PK Kurikulum), Tuan Haji Hamidon bin Abdullah (PK HEM) dan Encik Ahmad bin Mad (PK KK). Pada masa sekarang terdapat seramai 32 orang guru, seorang kerani kewangan, seorang pembantu tadbir, seorang pembantu am rendah. Tiga orang pekerja rendah awam (swasta) dan tiga orang jaga swasta sedang berkhidmat di sekolah ini.

Pencapaian
----------

Alamat
------

Pautan luar
-----------

* Sekolah Kebangsaan Pokok Asam
* Facebook Sekolah Kebangsaan Pokok Asam
**Wan Muhammad Idris bin Haji Wan Jamal** (1849 - 1911) atau lebih dikenali sebagai **Tok Sheikh Jarum** merupakan salah seorang tokoh ulamak di nusantara yang terkemuka.

*Wan Muhammad Idris bin Haji Wan Jamal* atau nama penuhnya *Haji Wan Muhammad Idris bin Haji Wan Jamal* merupakan salah seorang daripada ulamak Melayu yang bertanggung jawab mengembangkan syiar Islam di nusantara. 

Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.

Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.

Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.

Rujukan
-------

* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd. ISBN 983-2391-00-8

Pautan luar
-----------

* 


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sir William Randal Cremer** (18 Mac 1828 – 22 Julai 1908) dikenali menerusi nama tengahnya "Randal", merupakah ahli Parlimen UK, pengamal pasifisme dan menyokong timbang tara antarabangsa. Beliau dihadiahkan Hadiah Keamanan Nobel 1903 untuk usaha-usaha pergerakan timbang tara antarabangsa.

Biografi
--------

Cremer dilahirkan dalam keluarga kelas buruh di selatan bandar Inggeris, Fareham. Bapa beliau merupakan adalah pemandu kereta kuda, tetapi yang meninggalkan keluarga apabila Randal dilahirkan. Ibu beliau telah membesarkan Cremer bersama dua adik-beradiknya dan memastikan Randal mendapat pendidikan di sebuah sekolah Methodis tempatan. 

Cremer telah berhijrah ke London pada tahun 1825 dan aktif sebagai penganjur kesatuan, pantas menjadi pemimpin buruh diiktiraf. Cremer telah dilantik sebagai Setiausaha *International Workingmen's Association* pada tahun 1865, namun meletak jawatan dua tahun kemudian kerana merasakan organisasi tersebut terlalu radikal. 

Sejak kegagalan bertanding untuk menjadi ahli Perlimen pada 1868, Cremer telah menyokong pengembangan timbang tara antarabangsa sebagai alternatif keamanan untuk penyelesaian pertindihan.

Beliau telah dipilih menjadi ahli Parlimen untuk Haggerston dari tahun 1885 sehingga 1895, dan dari 1900 sehingga kematiannya, disebabkan paru-paru berair pada tahun 1908.

Cremer telah menerima Hadiah Keamanan Nobel pada tahun 1903 dan merupakan penerima tunggal pertama.

Nota
----

1. ↑  "The Nobel Peace Prize 1903 Randal Cremer". *nobelprize.org*.
2. ↑  
Mark Mazower (2012). "Chpt 3: The empire of Law". *Governing the world*. Allen Lane. ISBN 9780-7-1399683-8.

Rujukan
-------

* Nobel Committee information on 1903 Peace Prize Diarkibkan 2004-08-24 di Wayback Machine
* About Sir Randal Cremer
* The Hugh & Helene Schonfield World Service Trust
* Link to article about Cremer by Simon Hall-Raleigh in Journal of Liberal History, Issue 9, December 1995 Diarkibkan 2008-05-28 di Wayback Machine
* EVANS, H: Sir Randal Cremer: his life and work. T. Fisher Unwin, 1909.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat

 |
| Kamus biografi | 
* Jerman

 |
| Lain-lain | 
* Aplikasi Berfaset Terminologi Subjek

 |
**Yap Tjwan Bing** ialah pejuang kemerdekaan Indonesia, serta juga salah satu anggota Badan Penyelidik Usaha Persiapan Kemerdekaan Indonesia (BPUPKI) dan Jawatankuasa Persiapan Kemerdekaan Indonesia (PPKI).

Yap yang memiliki ijazah Sarjana Farmasi bertugas sebagai ahli farmasi dan pensyarah, serta juga merupakan anggota Dewan Kurator Institut Teknologi Bandung. Apabila pemimpin-pemimpin Tionghoa dipenjarakan oleh pemerintah Jepun semasa Perang Dunia II, Yap mengambil alih sebagai ketua Persatuan Tionghoa Bandung.  Beliau juga menjadi pegawai tentera Jepun, bersama-sama orang Indonesia yang lain. Tujuan mereka bukannya untuk mengukuh pemerintahan Jepun tetapi untuk membantu mencipta sebuah angkatan tentera yang diharapkan mereka akan dapat mencapai kemerdekaan Indonesia yang kemudian berlaku pada tahun 1945. Selepas kemerdekaan, Yap menyertai Parti Nasional Indonesia, parti politik yang tertua di Indonesia.

Rujukan
-------

1. ↑  Kesan Pendudukan Jepun pada Hubungan Etnik antara Tionghoa dan Pribumi di Tanah Melayu dan Indonesia pada dekad 1940-an

* Mengenang Yap Tjwan Bing, Tokoh Nasional asal Solo
**Ramiz Abutalıb oğlu Abutalibov** (27 Oktober 1937 - 1 Januari 2022) merupakan seorang ahli sejarah dan diplomat Azerbaijan.

Kehidupan dan kerjaya
---------------------

Dilahirkan di Kirovabad, Abutalibov lulus dalam bidang geologi di Universiti Negeri Baku, dan pernah bekerja di Jawatankuasa Negeri Sains dan Teknologi Majlis Menteri-menteri Republik Sosialis Soviet Azerbaijan dan di Kementerian Luar Negeri USSR.  Pada tahun 1972 beliau bekerja di UNESCO, yang mana beliau menganjurkan beberapa persidangan dan pameran tentang budaya Azerbaijan.   Beliau adalah ahli parlimen Azerbaijan semasa tempoh USSR, dan pada tahun 1993 berkhidmat sebagai duta besar untuk Kementerian Luar Negeri dan sebagai Ketua Setiausaha Suruhanjaya Azerbaijan untuk UNESCO. 

Aktivitinya sebagai ahli sejarah tertumpu terutamanya pada penghijrahan Azerbaijan di Perancis, dan antara karya utamanya terdapat buku dengan 4 jilid iaitu *Paris Archive. 1919-1940*, yang disuntingnya dengan kerjasama penyelidik Perancis-Georgia Georges Mamulia. 

Semasa hidupnya, Abutalibov telah menerima beberapa anugerah dan penghargaan, termasuk Legion of Honor Perancis dan Medal of Pushkin atas jasanya dalam pembangunan budaya dan seni. Beliau meninggal dunia di Moscow pada 1 Januari 2022, di usia 84 tahun.

Rujukan
-------

1. 1 2 3 4  "Ушел из жизни Рамиз Абуталыбов". *Vestnik Kavkaza* (dalam bahasa Rusia). 1 January 2022. Dicapai pada 23 January 2022.
2. ↑  Gasimov, Zaur (2017). "Abutalibov, Ramiz". *Historical Dictionary of Azerbaijan* (dalam bahasa Inggeris). Rowman & Littlefield. m/s. 14–5. ISBN 978-1-5381-1042-3. Dicapai pada 23 January 2022.
3. ↑  Aynur Hajiyeva (Winter 1999). "Famous People Then and Now: Ramiz Abutalibov". *Azerbaijan International*. **7** (4): 30–1. Dicapai pada 23 January 2022.

Pautan luar
-----------

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Republik Czech
* Poland

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Tan Chay Yan** (Bahasa Cina: 陳齊賢code: zh is deprecated ; pinyin: *Chén Qíxián*; 1870 - 6 Mac 1916) ialah seorang saudagar ladang getah dan dermawan. Seorang Peranakan, Tan ialah cucu kepada dermawan Tan Tock Seng oleh bapanya, Tan Teck Guan. 

Tan tercatat dalam sejarah Tanah Melayu sebagai orang pertama yang menanam getah secara komersial, selepas dia diperkenalkan dengan tanaman getah oleh Henry Nicholas Ridley. Sebagai permulaan, Tan telah membuka sebuah ladang getah sebesar 22-ekar (89,000 m2) di Bukit Lintang. Beliau kemudiannya menceburi dan mengembangkan perniagaan ladang getahnya ke Sri Lanka. Menurut keluarganya, kebun getah Tan masih milik keluarga itu.

Sebagai seorang dermawan, Tan juga telah memberikan sebanyak $ 15,000 untuk penubuhan sebuah kolej perubatan di Singapura. Sumbangan itu disalurkan ke arah pembinaan sebuah bangunan yang bernama Bangunan Tan Teck Guan. Bangunan itu dibina dan namakan sedemikian sempena memperingati mendiang bapanya. Tan juga berkhidmat sebagai Ahli Majlis Perbandaran dan Pemegang Amanah untuk Kuil Cheng Hoon Teng.

Terdapat pelbagai jenis baka orkid yang bernama Vanda Tan Chay Yan, menurut salah satu buku cenderahati makan malam tahunan Peranakan Cina Melaka, akan tetapi tiada rekod siapa yang mula menamakan baka orkid sedemikian. Vanda Tan Chay Yan dinamakan oleh anaknya Robert Tan Hoon Siang yang secara peribadinya membangunkan orkid hibrid tersebut. Sebuah jalan raya di Melaka turut dinamakan sempena nama beliau memandangkan beliau telah memberi sumbangan yang besar kepada hasil negara.

Tan meninggal dunia akibat malaria semasa beliau berusia 46 tahun. Seorang saudaranya mempercayai dia medapat penyakit malaria akibat sering menghabiskan masanya di ladang getah. Tan meninggalkan seorang isteri, Chua Wan Neo, yang merupakan generasi kesepuluh Nyonya dan enam anak perempuan dan seorang anak lelaki.

Sebagai sebuah memorial untuk sumbangan beliau, terdapat sebuah jalan bernama *Chay Yan Street* seperti namanya di Tiong Bahru, Singapura .

Rujukan
-------

1. ↑  Leo Suryadinata (2012). *Southeast Asian Personalities of Chinese Descent: A Biographical Dictionary, Volume I & II*. Institute of Southeast Asian Studies. ISBN 978-981-4345-21-7.

Pautan luar
-----------

* Artikel akhbar

|  |  |
| --- | --- |
| Kawalan kewibawaan Sunting ini di Wikidata | 
* VIAF
	+ 1
* WorldCat (melalui VIAF)

 |
**Sekolah Kebangsaan Kemabong** atau nama ringkasnya *SK Kemabong*, merupakan sebuah Sekolah kebangsaan yang terletak di Peti Surat 163.

Pada 2009, Sekolah Kebangsaan Kemabong memiliki 267 pelajar lelaki dan 220 pelajar perempuan, menjadikan jumlah keseluruhan murid seramai 487 orang. Ia mempunyai seramai 31 orang guru.2009

Sejarah
-------

Sekolah Kebangsaan Kemabong, Tenom mula beroperasi pada tahun 1974. Pengambilan pertama adalah untuk Tingkatan Satu sahaja. Pada tahun pertama pembukaannya, hanya terdapat 22 orang pelajar sahaja melibatkan 12 orang pelajar lelaki dan 10 orang pelajar perempuan. En. Awang Besar Bin Haji Abu Bakar dilantik sebagai pengetua pertama sekolah ini. Pada mula operasinya, sesi pembelajaran diadakan dengan meminjam bangunan SK Kemabong. Bangunan sekolah ini dibina pada tahun 1940 ketika pemerintahan Kolonial British (Crown Colony) dan merupakan sekolah kedua dibina di daerah Tenom.

Pembinaan bangunan sekolah ini mengambil masa selama dua tahun disebabkan masalah pengangkutan. Sekolah ini diasaskan oleh O.K.K. Dualis. Pada ketika itu, sekolah ini dikenali sebagai "Government Primary School" atau GPS. Perasmian sekolah ini telah disempurnakan oleh Tuan Cipeck selaku Pegawai Daerah Tenom masa itu. Kebanyakan pelajar sekolah ini terdiri dari suku kaum Murut dan Lundayeh. Terdapat juga pelajar dari suku kaum Cina, Dusun dan lain-lain. Oleh kerana tidak ada asrama disediakan, para pelajar terpaksa berjalan kaki ke sekolah. Ada juga menunggang basikal dan berperahu ke sekolah kerana mereka terpaksa menyeberangi Sungai Pedas. 

Pada tahun 1987, SMK Kemabong berpindah ke bangunan baru. Kawasan sekolah yang meliputi hampir 35 ekar ini terletak berhampiran dengan Pekan Kecil Kemabong. Kos pembinaan sekolah ini dianggarkan RM 14 juta. Pada tahun 1986, bangunan ini telah siap sepenuhnya dan mula digunakan pada bulan Januari 1986. Sekolah baru ini boleh menampung pelajar lebih 1000 orang dan kemudahan asrama disediakan. SMK Kemabong merupakan sekolah menengah yang terbesar di kawasan pedalaman Negeri Sabah.

Pencapaian
----------

Alamat
------

Sekolah Kebangsaan Kemabong
Peti Surat 163
89908, Tenom
Sabah, Malaysia
Telefon = 6087737345
Fax = 6087737345

Pautan luar
-----------

* Sekolah Kebangsaan Kemabong
**Sekolah Kebangsaan Kemendor** atau nama ringkasnya *SK Kemendor*, merupakan sebuah Sekolah kebangsaan yang terletak di Felda Tun Ghafar Kemendore.

Pada 2009, Sekolah Kebangsaan Kemendor memiliki 162 pelajar lelaki dan 135 pelajar perempuan, menjadikan jumlah keseluruhan murid seramai 297 orang. Ia mempunyai seramai 28 orang guru.2009

Sejarah
-------

Ringkasan Sejarah SK Kemendor

Sekolah Kebangsaan Kemendor telah diasaskan pada tahun 1960.

Tiga orang guru telah ditempatkan untuk mengajar di sekolah ini :

i.Tuan Hj Tawi b. Yaakob(Guru Besar)

ii.Tuan Hj Kidam b. Saamin

iii. Pn. Hjh Saeiyah bte Yaakob 

Rumah panjang berhampiran dengan pejabat Felda yang mana asalnya, rumah pasukan keselamatan Polis Hutan telah diizinkan oleh pihak pengurus untuk dijadikan bilik darjah. 

Pengajaran dan pembelajaran telah bermula pada hari Ahad bersamaan 17.04.1960 dengan keramaian 73 orang murid yang dibahagikan kepada tiga kelas : 

i. Darjah 1 = 30 orang murid

ii. Darjah 2 = 23 orang murid

iii. Darjah 3 = 20 orang murid 

Sekolah baru berbentuk separuh kekal telah digunakan, di atas tapak seluas 8.3080 ekar pada 05.09.1960.

12.05.1963 sekolah tambahan sebanyak tiga bilik darjah telah digunakan.Pada 03.01.1979 bangunan sekolah blok C, bangunan tambahan 5 bilik darjah telah digunakan.

Pada 01.04.1979 tertubuh sebuah Sek. Ren. Jen. Keb(Cina) Kemendor di bawah pentadbiran seorang Guru Besar

Pencapaian
----------

Alamat
------

Sekolah Kebangsaan Kemendor
Felda Tun Ghafar Kemendore
77000, Jasin
Melaka, Malaysia
Telefon = 6065295110
Fax = 6065295110

Pautan luar
-----------

*
Ibu pejabat Tamron di Minuma-ku, Saitama, Jepun.
**Tamron Co. Ltd.** (株式会社タムロン, *Kabushiki-gaisha Tamuron*) ialah syarikat Jepun yang mengeluarkan lensa fotografi, komponen optik dan optik penggunaan komersial/perindustrian. Ibu Pejabat **Tamron** terletak di Bandar Saitama di Wilayah Saitama, Jepun. 

Nama syarikat itu berasal dari nama keluarga Uhyoue Tamura yang memainkan peranan penting dalam membangunkan teknologi optik Tamron. Ia hanya pada ulang tahun ke-20 syarikat yang namanya ditukar kepada Tamron (dari Taisei Optical). 

Sony Corporation mengekalkan pegangan saham 12.06% di Tamron, menjadikannya pemegang saham kedua terbesar di bawah New Well Co. Ltd. [(주) 뉴웰] dengan 18.78% (sehingga 30 Jun 2018). Pada tahun fiskal yang berakhir 31 Disember 2017, jualan bersih berjumlah 60.496 bilion yen dan pendapatan operasi ialah 4.24 bilion yen, naik 79.8% daripada 2016. Pada masa itu, syarikat yang disatukan itu mempunyai 4,640 pekerja dan lima loji pengeluaran: di Hirosaki, Namioka dan Owani di Jepun, dan satu di China dan Viet Nam. Syarikat-syarikat subsidiari terletak di Amerika Syarikat, Jerman, Perancis, Hong Kong, Shanghai, Moscow dan Haryana, India.

Rujukan
-------

1. ↑  "TAMRON - Stock　Information". tamron.co.jp. 30 June 2018.

Pautan luar
-----------

* Laman web rasmi Tamron
* Laman web Tamron Europe
* Laman web Tamron USA
* Laman web pengguna Tamron Kanada
* Laman web Tamron Hong Kong
* Laman web Tamron Taiwan
* Laman web Adaptall-2 dan SP Lens tidak rasmi
Istana San Anton Adalah Kediaman Rasmi Presiden Malta
**Istana San Anton** adalah sebuah bangunan yang terdapat di Attard, Malta. Bangunan ini digunakan sebagai kediaman rasmi Presiden Malta, dan dikelilingi oleh taman-taman bunga awam dan taman-taman bunga persendirian.

Sejarah
-------

Istana ini dibina antara tahun-tahun 1623 dan 1636, semasa pemerintahan Kesatria Malta (Knights of Malta) untuk kegunaan sebagai kediaman musim panas untuk Ketua Kesatria (Grand Master) Antoine de Paule. Semasa zaman pemerintahan British, bangunan ini menjadi kediaman rasmi Gabenor Malta.

Taman Bunga
-----------

Taman bunga awam di San Anton yang dibuka kepada orang ramai sejak tahun 1882 dijaga supaya berada di dalam keadaan formal, dengan laluan yang cantik, serta mempunyai banyak ukiran, kolam perhiasan dan menjadi penginapan kepada ratusan itik dan angsa. Taman bunga ini juga mempunyai tempat simpanan burung. 

Terdapat banyak jenis pokok dan tanaman di sini yang didatangkan dari seluruh pelosok dunia, termasuklah pelbagai jenis pokok-pokok palma, pokok cypress, araucaria dan lain-lain jenis tumbuhan, sesetengahnya kini berumur beratus-ratus tahun. Telah menjadi tradisi bahawa mana-mana ketua negara yang mengadakan lawatan ke Malta akan menanam pokok di taman ini sebagai ingatan kepada lawatan mereka. 

Taman bunga ini juga mempunyai taman tanaman pokok oren, dan pada satu ketika dahulu menjadi tradisi untuk Gabenor Malta memberikan oren-oren daripada taman bunga ini sebagai hadiah pada waktu Krismas.

Budaya
------

Beberapa acara dijalankan di Taman Bunga San Anton, termasuk Pameran Bunga Malta, teater terbuka dan persembahan muzik dan tarian.

Dalam tahun 2005, Ratu Elizabeth II menginap di Istana San Anton semasa lawatan beliau ke Malta, sebagai Ketua Negara-Negara Komanwel dan sebagai Baginda Ratu Malta.
**Raja Ahmad bin Raja Endut** (lahir 15 Jun 1892 di Kuala Kangsar, Perak menjadi Menteri Besar Perlis dari 01.02.1904 hingga 20.09.1957. 

Beliau bersekolah di Sekolah Melayu sebelum ke Maktab Melayu Kuala Kangsar (MCKK) Perak. Beliau mula menyertai Perkhidmatan Pentadbiran Melayu (MAS) pada 1913 sebelum dilantik sebagai Pegawai Perkhidmatan Awam Malaysia (MCS) pada tahun 1932. Beliau juga pernah berkhidmat sebagai Pegawai Daerah Larut dan Matang, Perak.

Antara pingat yang diterimanya ialah OBE dan PJK.

Rujukan
-------

1. ↑  List of Former Chief Minister

|
|  |
| Didahului oleh**tiada** | **Menteri Besar Perlis**1904-1957 | Diikuti oleh:**Sheikh Ahmad** |

| * l
* b
* s
Menteri Besar Perlis |
| --- |
| 
1. Raja Ahmad Raja Endut (1948-1957)
2. Mohd Razali Mohamed Ali Wasi (1957-1959)
3. Sheikh Ahmad Mohd Hashim (1959-1971)
4. Jaafar Hassan (1972-1981)
5. Ali Ahmad (1981-1986)
6. Abdul Hamid Pawanteh (1986-1995)
7. Shahidan Kassim (1995-2008)
8. Md Isa Sabu (2008-2013)
9. Azlan Man (2013-2022)
10. Mohd Shukri Ramli (2022-kini)

 |
**Sekolah Kebangsaan (Felda) Rimba Mas** atau nama ringkasnya *SK (Felda) Rimba Mas*, merupakan sebuah Sekolah kebangsaan yang terletak di Jln Padang Besar (U).

Pada 2009, Sekolah Kebangsaan (Felda) Rimba Mas memiliki 150 pelajar lelaki dan 109 pelajar perempuan, menjadikan jumlah keseluruhan murid seramai 259 orang. Ia mempunyai seramai 28 orang guru.2009

Sejarah
-------

Sekolah Kebangsaan Felda Rimba Mas, Padang Besar, Perlis berstatus sekolah kerajaan yang ditubuhkan pada 1 Disember 1989 dengan menggunakan bangunan dari pihak FELDA. Bangunan yang digunakan adalah :

```
   Bangunan Tadika (2 bilik)
   Bangunan JKKR (digunakan sebagai pejabat sekolah)
   Bangunan Sekolah Agama Rakyat (4 bilik)
```

Bangunan-bangunan ini terletak berasingan di antara satu dengan lain.

Guru besar yang pertama ialah Encik Ghazali bin Shafie. Bilangan guru pada awal pertubuhan sekolah ini ialah seramai 12 orang dan bilangan murid seramai 196 orang.

Pada 1 Disember 1990 sekolah ini telah berpindah ke bangunan baru yang terdiri daripada 4 blok bangunan, 3 blok bangunan bilik darjah, pejabat, kantin dan 1 blok pusat sumber. Sekolah ini juga disediakan dengan kemudahan dewan terbuka yang mula didirikan pada tahun 1993. Pada tahun yang sama juga 2 unit rumah guru telah didirikan dan tahun pada tahun 1994 2 unit rumah guru lagi dibina.

Dengan pertambahan murid dan menyebabkan bilangan kelas yang sedia ada tidak mencukupi maka pada tahun 1997 sebuah bangunan telah didirikan untuk dijadikan sebagai bilik kemahiran hidup.

Pada tahun 2002, sebuah lagi bangunan tambahan yang mengandungi 2 bilik darjah telah didirikan untuk menampung jumlah murid yang semakin bertambah. Pada 6 Januari 2003 kedua-dua bilik darjah ini telah digunakan unutk kelas PRA-Sekolah dan kelas pemulihan.

Murid-murid sekolah ini sebahagian besarnya terdiri daripada anak-anak peneroka Felda Rimba Mas, dan selebihnya dari Kampung Kok Mak, Titi Tinggi, Polis dan Unit Pencegahan Penyeludupan (UPP).

  

Sumber:

Pencapaian
----------

Alamat
------

Sekolah Kebangsaan (Felda) Rimba Mas
Jln Padang Besar (U)
02100, Padang Besar
Perlis, Malaysia
Telefon = 6049491730
Fax = 6049491730

Pautan luar
-----------

*
**Sekolah Kebangsaan Seksyen 6 Kota Damansara** atau nama ringkasnya **SKS6KD**, merupakan sebuah Sekolah Kebangsaan yang terletak di Jalan Cecawi 6/26, Kota Damansara, Petaling Jaya, Selangor, Malaysia.

Kod sekolah bagi sekolah ini ialah BBA8250. Pada Jun 2020, Sekolah Kebangsaan Seksyen 6 Kota Damansara memiliki jumlah keseluruhan murid seramai 1433 orang dan termasuk 89 orang guru dan 9 orang AKP yag bertugas.Kami ada 3 aliran iaitu aliran perdana, pra sekolah dan PPKI.

Sejarah
-------

SK Seksyen 6 Kota Damansara mula beroperasi pada pertengahan tahun 2000 dan diterajui oleh Tn. Hj. Mohamad b. Hj. Ibrahim sebagai Guru Besar. Beliau dibantu oleh 2 orang Penolong Kanan iaitu Penolong Kanan Hal Ehwal Murid (HEM) dan Penolong Kanan Kokurikulum. Sekolah ini bermula dengan murid seramai 315 orang sahaja. Terdiri daripada murid tahun 1 hingga 5. Hanya 7 kelas sahaja dibuka. Tahun berikutnya juga merupakan tahun pertama bagi sekolah ini mempunyai calon murid yang akan menduduki peperiksaan UPSR.

Pada tahun 2017, SK Seksyen 6 Kota Damansara telah mengadakan Karnival Komuniti Keusahawanan Persatuan Ibu Bapa dan Guru (PIBG). Sebanyak 5000 orang mengunjungi sekolah ini untuk menyertai pelbagai aktiviti menarik serta mendapat maklumat daripada pelbagai agensi swasta dan kerajaan. Selain itu, terdapat 45 gerai dengan pelbagai jenis makanan serta 65 gerai pameran daripada kerajaan atau swasta. Pengunjung juga boleh menjalani pemeriksaan kesihatan. Turut hadir artis istimewa seperti, Kefli AF3, Fadzli Farest, Mia Sara.

Pencapaian
----------

### 2019

Sekolah Kebangsaan Seksyen 6 Kota Damansara telah terpilih menjadi antara satu daripada lima buah sekolah yang terletak di Selangor yang akan mejadi perintis kepada program akar umbi di bawah Persatuan Bola Sepak Selangor.

### 2020

* Johan dalam Bola Jaring U12 MSSD Petaling Utama 2020
* Tempat Ke-3 dalam Bola Sepak, U12 MSSD Petaling Utama 2020

Rujukan
-------

1. 1 2  "Senarai Sekolah Rendah dan Menengah Jun 2020". *moe.gov.my*. Jun 2020. Diarkibkan daripada yang asal pada 10 Februari 2021.
2. ↑  Majlis Bandaraya Petaling Jaya. "Sekolah di Petaling Jaya". *mbpj.gov.my*. Diarkibkan daripada yang asal pada 2021-03-03. Dicapai pada 30 September 2020.
3. ↑  "PIBG anjur karnival masyarakat". Harian Metro. 15 Februari 2017. Dicapai pada 2021-06-06
4. ↑  "5,000 kunjungi karnival SK Seksyen 6 Kota Damansara". Harian Metro. 27 Februari 2017. Dicapai pada 6 Jun 2021.
5. ↑  Berita RTM (30 September 2019). "N5-PERSATUAN BOLA SEPAK SELANGOR-LANCAR PROGRAM AKAR UMBI FAS SOCCER SCHOOL [30 SEPT 2019]". *YouTube*. Berita RTM. Dicapai pada 12 Februari 2021.

Pautan luar
-----------

* Sekolah Kebangsaan Seksyen 6
* Laman Rasmi Sekolah Kebangsaan Seksyen 6
* Sekolah Kebangsaan Seksyen 6 Kota Damansara di Facebook
* Sekolah Kebangsaan Seksyen 6 Kota Damansara di Instagram
* Media berkenaan Sekolah Kebangsaan Seksyen 6 Kota Damansara di Wikimedia Commons
**Sekolah Jenis Kebangsaan (Tamil) Ladang Banopdane** ialah sebuah sekolah rendah di Bidor, negeri Perak. Sekolah ini ditubuhkan pada tahun 1930 oleh seorang guru dengan nama "Banopdane Estate Tamil School, Bidor".

Sejarah
-------

Sekolah ini telah didaftarkan dengan Jabatan Pendidikan Perak pada tahun 1968. Sebuah banglo lama telah dijadikan sebagai sekolah pada tahun 1946 – 1947. Pada tahun 1947–1962 pula sebuah bangunan baru dengan satu bilik darjah telah didirikan oleh pihak majikan. Pada tahun 1962, kerajaan telah membina bangunan baru untuk sekolah dan kemudian 2 buah bilik darjah telah ditambah.

Pada tahun 1977, tapak sekolah telah pun dijual oleh pemilik ladang kepada syarikat perlombongan. Pada tahun 1978 sekolah ini dipindahkan dan telah didirikan oleh pemilik ladang Encik KR.S. Nadarajah dan Encik KR.S. Periasamy di kawasan baru dengan tiga buah bilik darjah.

Pada tahun 1996 YB Dato’ K. Kumaran, Ahli Parlimen Tapah memberikan sumbangan peruntukan sebanyak RM 25,000 untuk membina sebuah blok bangunan. Sekolah ini juga telah menerima bantuan berupa peruntukan khas tambahan YAB Menteri Besar Perak sebanyak RM 4600 untuk membaiki bilik darjah. Pada tahun 1997, satu lagi peruntukan telah diperolehi dari YB Dato’ K. Kumaran sebanyak RM 5000 untuk membaiki bangunan sekolah.

Kini SJK (T) Ladang Banopdane, 35500 Bidor, Perak mempunyai tiga blok bangunan untuk aktiviti pengajaran dan pembelajaran. Bilangan murid di sekolah ini sehingga kini ialah seramai 78 orang iaitu murid lelaki seramai 43 orang dan murid perempuan seramai 35 orang.

Pautan luar
-----------

* SJK (T) Ladang Banopdane
* Peta sekolah
**Sekolah Kebangsaan Sungai Bakau** atau nama ringkasnya *SK Sg Bakau*, merupakan sebuah Sekolah kebangsaan yang terletak di Sungai Bakau.

Pada 2009, Sekolah Kebangsaan Sungai Bakau memiliki 179 pelajar lelaki dan 186 pelajar perempuan, menjadikan jumlah keseluruhan murid seramai 365 orang. Ia mempunyai seramai 32 orang guru.2009

Sejarah
-------

Sekolah Kebangsaan Sungai Bakau ditubuhkan pada tahun 1985. Nama asalnya adalah Sekolah Kebangsaan Sungai Bakau Cawangan Sungai Acheh .

Luas sekolah adalah di atas tanah lot seluar 2ac, 1R, dalam Mukim 10, Sungai Bakau. Luas padang adalah 25ac. Pada mulanya sekolah ini terdiri daripada dua blok sahaja iaitu blok A dan blok B dan jumlah murid seramai 92 orang. Sekolah Kebangsaan Sungai Bakau dirasmikan oleh Menteri Pendidikan Malaysia, saudara Anwar bin Ibrahim pada tanggal 07 Januari 1987.

Guru Besar yang pertama ialah Cikgu Malek bin Awang dari 1/1/1987 hingga 31/8/1987. Pada 26 Disember 2001, Sekolah Kebangsaan Sungai Bakau telah dinaik taraf dengan permulaan pembinaan 2 blok 4 tingkat, di atas padang seluas 25ac.

Blok 1 menempatkan dewan dan bilik kemahiran hidup dibahagian bawah, pejabat dan bilik guru di tempatkan di tingkat dua, bilik pendidikan seni visual bilik mesyuarat dan bilik kebal di tingkat 3 dan pusat sumber, bilik tayangan dan pusat akses di tingkat 4. Blok 2 pula menempatkan kedai buku, bilik rawatan dan setor sukan di aras bawah, tingkat 1 menempatkan bilik muzik, bilik komputer dan bilik sains, tingkat 3 menempatkan bilik darjah dan tingkat 4 menempatkan bilik darjah, surau dan setor SPBT.

Bangunan ini siap pada 6 ogos 2002 dan mula beroperasi selepas diluluskan pada bulan oktober 2002.

Pencapaian
----------

Alamat
------

Sekolah Kebangsaan Sungai Bakau
Sungai Bakau
14320, Nibong Tebal
Pulau Pinang, Malaysia
Telefon = 6045981355
Fax = 6045981355

Pautan luar
-----------

* Sekolah Kebangsaan Sungai Bakau
**Sekolah Menengah Kebangsaan (P) Raja Zarina** atau nama ringkasnya *SMK (P) Raja Zarina*, merupakan sebuah Sekolah Menengah Kebangsaan yang terletak di Persiaran Raja Muda Musa.

Pada 2009, Sekolah Menengah Kebangsaan (P) Raja Zarina memiliki 0 pelajar lelaki dan 1944 pelajar perempuan, menjadikan jumlah keseluruhan murid seramai 1944 orang. Ia mempunyai seramai 111 orang guru.2009

Sejarah
-------

Sekolah Menengah Kebangsaan (P) Raja Zarina telah ditubuhkan pada 10 Januari 1966 di kawasan seluas 9 ekar. Tapak sekolah ini merupakan kawasan lapangan terbang lama pada masa penjajahan British dan pendudukan Jepun di Tanah Melayu. Sempena dengan itu, nama asal sekolah ini ialah Sekolah Menengah Jenis Kebangsaan (Inggeris) Jalan Lapangan Terbang Lama, Port Swettenham, Selangor. Sekolah Menengah Kebangsaan (P) Raja Zarina telah dibuka dengan rasminya oleh Raja Puan Muda D.Y.T.M Raja Zarina Binti Tan Sri Raja Zainal pada 14 Mac 1974. Mulai tarikh tersebut sekolah ini dikenali dengan nama Sekolah Menengah Kebangsaan (P) Raja Zarina. Pada peringkat awal penubuhannya, sekolah ini merupakan gabungan tiga buah sekolah di sekitar Pelabuhan Klang iaitu Sekolah Menengah Jenis Kebangsaan (Inggeris) Jalan Lapangan Terbang (kini SMK (P) Raja Zarina), Sekolah Menengah Rendah Kebangsaan (L) Pelabuhan Klang (kini SMK Dato Hamzah) dan Sekolah Menengah Pelabuhan Klang (kini SMK Tengku Ampuan Jemaah).

Pencapaian
----------

Pertandingan Choral Speaking Peringkat Daerah 2015 - Tempat Ke-2

Pertandingan Bicara Berirama Peringkat Daerah 2015 - Tempat Ke-2

Pertandingan Forum Peringkat Daerah 2015 - Johan

Pertandingan Choral Speaking Peringkat Daerah 2016 - Tempat Ke-1

Pertandingan Choral Speaking Peringkat Negeri 2016-Tempat Ke-3

Pertandingan Memasak-Maggi Peringkat Negeri 2016-Tempat Ke-3

Pertandingan Show Band Peringkat Kebangsaan-Pingat Gangsa

Pertandingan Show Band Asia Junior Marching Band Championship Peringkat Antarabangsa-Pingat Perak

Pertandingan Street Parade Asia Junior Marching Band Championship-Pingat Perak

Pertandingan Perbarisan Ambang Kemerdekaan Peringkat Negeri-Johan

Alamat
------

SMK (P) Raja Zarina,
Persiaran Raja Muda Musa,
42000 Pelabuhan Klang,
Selangor Darul Ehsan.
Telefon = 03-31688031
Fax = 03-31663605

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Sekolah Menengah Kebangsaan (P) Raja Zarina
* Sekolah Menengah Kebangsaan (P) Raja Zarina]
| **Sekolah Menengah Kebangsaan (P) Jalan Ipoh** |
| --- |
|
| 
Lencana SMK Perempuan Jalan Ipoh |
| Alamat |  Malaysia Bt 3 1/2, Jalan Sultan Azlan Shah, Kuala Lumpur |
| Telefon | 362581664 |
| Faksimili | 362573368 |
| Pengelasan | Sekolah Menengah Kebangsaan, Sekolah Kerajaan |
| Cogan kata/slogan | Berusaha Tanpa Jemu (Aspire Never Tire) |
| Kod Sekolah | WEB0228 |
| Pengetua | Pn Noraidah binti Musanif |
| Penolong Kanan Pentadbiran | Pn Liew Siew Fong |
| Penolong Kanan Hal Ehwal Murid | Pn Suzaini binti Abdul Majid |
| Penolong Kanan Kokurikulum | Pn Noraidah binti Sulaiman |
| Tahun dirasmikan | - |

**Sekolah Menengah Kebangsaan (Perempuan) Jalan Ipoh** merupakan sebuah Sekolah Menengah Kebangsaan yang terletak di Bt 3 1/2, Jalan Ipoh, Kuala Lumpur.

Pada 2009, Sekolah Menengah Kebangsaan (Perempuan) Jalan Ipoh memiliki 0 pelajar lelaki dan 1720 pelajar perempuan, menjadikan jumlah keseluruhan murid seramai 1720 orang. Ia mempunyai seramai 123 orang guru.2009

Sejarah
-------

Sebelum dilahirkan di Jalan Ipoh pada tahun 1973, Sekolah Menengah Perempuan Jalan Ipoh ini pernah menumpang di Sekolah Rendah Datuk Abu Bakar, Jalan Imbi. Pada masa itu, iaitu Mei 1962, S.M.K (P) Jalan Ipoh menggunakan nama Sekolah Pelajaran Lanjutan Pusat Dua dan mempunyai bilangan murid seramai 440 dan guru berjumlah 14 orang. Sekolah yang diadakan pada sesi petang ini mempunyai fungsi utamanya untuk membolehkan murid-murid yang tercicir selepas Peperiksaan Darjah 6 meneruskan pelajarannya ke peringkat sekolah menengah selama dua tahun lagi. 

Walau bagaimanapun, sekolah ini berpindah lagi pada tahun 1964 dan menumpang pula di Sekolah Menengah Melayu Kampung Baru dengan menggunakan nama baru iaitu Sekolah Jenis Kebangsaan Kampung Baru. Keadaan ini berlaku kerana pada masa itu Peperiksaan Darjah Enam telah dibubarkan. 

Pada tahun 1973, berlaku lagi perpindahan ke tempat baru iaitu di Batu 3 Jalan Ipoh kerana pertambahan pelajar, kekurangan bilik-bilik darjah dan kemudahan-kemudahan lain. Sempena terletak di Jalan Ipoh, nama sekolah ini ditukar kepada Sekolah Menengah Jenis Kebangsaan Jalan Ipoh dan pada tahun 1980 menjadi Sekolah Menengah Perempuan Jalan Ipoh pula kerana aliran Inggeris dihapuskan. Dua Blok A dan B untuk menampung jumlah pelajar yang baru berpindah ini ialah bekas Pusat Latihan Telekom.

Alamat
------

Sekolah Menengah Kebangsaan (Perempuan) Jalan Ipoh
Bt 3 1/2, Jalan Ipoh, Kuala Lumpur
Telefon = 1300888333
Fax = 362573368

Pautan luar
-----------

* Sekolah Menengah Kebangsaan (Perempuan) Jalan Ipoh.
**Sekolah Kebangsaan Paloh Rawa** atau nama ringkasnya *SK Paloh Rawa*, merupakan sebuah Sekolah kebangsaan yang terletak di Kampung Paloh Rawa.

Pada tahun 2020, Sekolah Kebangsaan Paloh Rawa memiliki 152 pelajar lelaki dan 155 pelajar perempuan, menjadikan jumlah keseluruhan murid seramai 307 orang (Tidak termasuk bilangan murid Prasekolah). Ia mempunyai seramai 34 orang guru dan 6 orang Anggota Kumpulan Pelaksana (AKP).2020

Sejarah
-------

**Pengenalan**

Nama Sekolah Kebangsaan Paloh Rawa dipilih sempena nama Kampung Paloh Rawa dimana sekolah ini berada.

Paloh adalah satu kawasan lembah ditebing sungai yang akan dilimpahi oleh air terutamanya pada musim tengkujuh. Rawa ialah sejenis pokok yang boleh dimakan buahnya. Pokok Rawa seakan-akan pokok mangga tetapi buahnya lebih kecil dan berwarna kebiru-biruan apabila masak. Adalah menjadi satu perkara yang agak pelik jika pokok rawa dapat hidup dan berbuah di dalam satu kawasan berair. Atas dasar inilah paloh dan rawa dipilih untuk nama kampung dan seterusnya nama sekolah.

**Penubuhan**

Sekolah Kebangsaan Paloh Rawa ditubuhkan pada tahun 1946. Terletak di atas Lot PT 3048 dengan keluasan tanah 2.083 ekar dan Lot PT 791 dengan keluasan 5.924 ekar.

Baca Sejarah

Pencapaian
----------

Bai'ah 2102. Tawaran Baru Guru Besar.(PKS-SKPM)

Alamat
------

Sekolah Kebangsaan Paloh Rawa
Kampung Paloh Rawa
18500, Machang
Kelantan, Malaysia
Telefon = 6099765460
Fax = 6099765460

Pautan luar
-----------

* Laman rasmi
*
**"Rapuh"** merupakan lagu nyanyian kumpulan Pesawat yang dikeluarkan pada 15 Mei 2013 dan dimuatkan dalam album sulung mereka *Take Off* (2011). Ia merupakan hasil nukilan oleh vokalis kumpulan ini, Hudzafei "Jipie" Hazmi, dan menjadi lagu tema filem *KIL* arahan Nik Amir Mustapha lakonan Redza Minhat dan Cristina Suzanne yang ditayangkan pada 30 Mei 2013. Video muzik bagi lagu ini telah dimuat naik ke YouTube oleh Grand Brilliance.

Muzik video
-----------

Muzik video "Rapuh" diterbitkan oleh Grand Brilliance dan Flux Visual Lab. Menurut Jipie, idea menghasilkan lagu untuk filem *KIL* datang ketika beliau dijemput untuk membuat penampilan khas dalam filem tersebut sebagai seorang inspekstor polis yang mengambil keterangan dari Akil lakonan Redza Minhat. Lagu "Rapuh" berkisarkan tentang seseorang yang mengalami tekanan emosi dalam mencari erti kehidupan disamping terpaksa mengharungi pelbagai cabaran hidup namun tidak berputus asa sambil sentiasa berharap untuk berjumpa sinar di hujung jalan, dalam erti kata lain, seseorang yang sedang rapuh emosinya, sesuai dengan premis filem *KIL*.

Format dan senarai runut
------------------------

* **Muat turun digital**

1. "Rapuh" – 4:26

Sejarah keluaran
----------------

| Negara | Tarikh | Format | Syarikat rakaman |
| --- | --- | --- | --- |
| Malaysia | 15 Mei 2013 | Muat turun digitalPenstriman digital | Pramugaru Music |
|

Tenaga kerja
------------

* **Komposer dan penulis lirik**: Jipie
* **Pengarah muzik video**: Nik Amir Mustapha & Rewan Ishak
* **Pengarah fotografi**: Tengku Sharmizi
* **Penyunting dan pewarna**: Rewan Ishak
* **Penolong penerbitan**: Aidil Rusli & Dauz Marcelo

Rujukan
-------

1. 1 2  "Pesawat Lancar Video Muzik Baru Rapuh OST Filem KIL". Dicapai pada 27 Mei 2013.
2. ↑  "KIL: About". Dicapai pada 22 April 2013.
3. ↑  "Pesawat cipta lagu Rapuh untuk filem Kil". Dicapai pada 27 Mei 2013.
4. 1 2  "Rapuh - Single". iTunes Store (MY). Apple. 15 Mei 2013. Dicapai pada 17 April 2018.
5. ↑  "Rapuh - Single by Pesawat". Spotify. 15 Mei 2013. Dicapai pada 17 April 2018.
**Saltah** (bahasa Arab: سلتة) dianggap sebagai masakan kebangsaan, dan dimakan secara meluas di Yaman. Ia biasanya dihidangkan untuk makan tengah hari. Asas adalah rebusan daging coklat disebut *maraq*, segumpal buih halba, dan *sahawiq* atau *sahowqa* (campuran cili, tomato, bawang putih, dan bahan herba salsa). Nasi, kentang, telur hancur, dan sayuran merupakan tambahan biasa bagi *saltah*. Ia secara tradisional dimakan bersama dengan roti rata Yaman, yang berfungsi sebagai alat untuk mengaut makanan.

Adalah dipercayai bahawa saltah berasal dari Sana'a dan sejarahnya bermula sejak 1000 tahun, tetapi kepercayaan ini tidak mempunyai bukti kukuh. Ia kemungkinan besar bahawa hidangan tersebut adalah berasal dari Turki dan secara tradisinya diperbuat daripada bahan-bahan kiri-atas.

Sumber
------

* Saltah, Very Special Yemeni Dish Diarkibkan 2009-03-16 di Wayback Machine *Yemen Times*
* "Al-Saltah" the Yemeni National Dish Diarkibkan 2011-09-27 di Wayback Machine *Yemen Times*


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
|  |  |  |  |
| --- | --- | --- | --- |
| **Nombor:** 008 | **Jenis:** Air | **Berevolusi daripada:** Squirtle (Lv.16) | **Berevolusi menjadi:** Blastoise (Lv.36) |

**Wartortle** (カメール, *Kamēru*, **Kameil**) ialah spesies Pokémon Penyu. Ia berevolusi daripada Squirtle pada tahap 16 dan berevolusi menjadi Blastoise pada tahap 36.

Ia memiliki penampilan yang lebih mengancam; selain peningkatan tinggi dan berat, ia kini memiliki kulit yang lebih gelap, memiliki mata yang lebih kejam, dan memiliki dua taring luaran kecil. Rangkanya mungkin memiliki parut pertempuran, dari pertempuran yang Pokémon ini sanggup hadapi. Wartortle juga memiliki sepasang telinga berkulit, dan ekornya menjadi putih, berambu, dan terlalu panjang untuk masuk sepenuhnya dalam kerangkanya; unjuran ini banyak membantu Pokémon ini berenang, bertindak sebagai pendayung dan/atau ridip. Ekornya juga merupakan bahan koleksi bernilai tinggi, yang menyebabkan orang memburu Pokémon ini, mengurangkan bilangannya. Sebab pemburuan haram ini kemungkinannya kerana ekor Wartortle adalah simbol lanjut usia dalam dunia Pokémon, dikatakan membenarkan makhluk ini hidup selama ribuan tahun.

Dalam animasi Pokémon, kemunculan pertama Wartortle adalah apabila seekor yang liar berjumpa Ash Ketchum dan rakan-rakannya di Pulau Cinnabar, meminta bantuan bagi puak Squirtle, Wartortle, dan Blastoise pemimpin, kesemuanya secara misteri dijangkiti mengantuk. Lebih banyak Wartortle muncul sebagai Pokémon ahli bomba, dan Squirtle Ash, yang dilantik sebagai bomba kehormat di bandarnya, membentuk saingan dengan ketuanya. Akhirnya, seorang rakan pengembara Ash, May menerima Squirtlenya sendiri dari Profesor Oak dalam The Right Place and the Right Mime. Squirtle May amat muda dan pemalu, sehinggalah berubah sebelum Staging a Heroes Welcome. Dalam manga "Pokémon Adventures", Green memiliki Wartortle, yang berubah dari Squirtle yang dia curi dari Profesor Oak. Sama seperti Green, ia juga memiliki perwatakan bermuslihat. Sejak itu ia telah berubah menjadi Blastoise.

Rujukan
-------

 1. ↑  **Pokédex:** warna ekornya menjadi semakin gelap dengan peningkatan usia Wartortle. Calar pada rangka luarnya adalah bukti ketahanan Pokémon sebagai pejuang. Game Freak (2003-03-17). *Pokémon Ruby and Sapphire* (Game Boy Advance). Nintendo.
2. ↑  **Pokédex:** Apabila terperangkap, Pokémon ini akan memasukkan kepalanya, tetapi ekornya masih menjulur keluar sedikit. Game Freak (1999-10-19). *Pokémon Yellow* (Game Boy). Nintendo.
3. ↑  **Pokédex:** Ia mengawal telinga berumbainya dan ekornya dengan bijak bagi mengekalkan keseimbangan ketika berenang. Game Freak (2000-10-15). *Pokémon Silver* (Game Boy). Nintendo.
4. ↑  **Pokédex:** It is said to live 10,000 years. Game Freak (2007-04-22). *Pokémon Diamond* (Nintendo DS). Nintendo.
5. ↑  Atsuhiro Tomioka (writer) (September 20, 1999). "Beach Blank-Out Blastoise". *Pokémon*. Musim Indigo League. Episod 58. Various.
**Yunus-bek Bamatgireyevich Yevkurov** (lahir pada 23 Julai 1963) adalah presiden selatan Rusia iaitu Republik Ingushetia. Beliau dilantik oleh Presiden Rusia Dmitry Medvedev pada 30 Oktober 2008. Beliau adalah Presiden Ingushetia terkini.

Beliau merupakan seorang pegawai tentera payung terjun dan Hero Rusia kerana menjadi kata kunci dalam pergolakan Perang Kosovo (1999) dan Perang Chechnya. Pada 22 Jun 2009, Yevkurov cedera parah setelah terkena serangan bom kereta di bandar Nazran.

Politik
-------

Ingushetia menjadi pusat pemberontakan Islam yang mahukan sebuah negara yang merdeka. Jirannya, Chechnya juga merupakan pusat pemberontakan di selatan Rusia bagi mencabar pemerintahan Kremlin. Republik ini dikatakan menjadi tempat bertapak untuk rangkaian militan global.

Presiden Rusia, Dmitry Medvedev melantik Yevkurov sebagai Presiden Ingushetia pada Oktober 2008 bagi menggantikan bekas pegawai polis rahsia, Murat Zyazikov yang didakwa gagal meredakan pemberontakan.

Cubaan bunuh
------------

Pada 22 Jun 2009, beliau cedera parah dalam satu percubaan untuk membunuhnya. Serangan ini memberi tamparan terbaru kepada pemerintahan Kremlin yang goyah di Kaukausus Utara.

Sebutir bom di tepi jalan diletupkan ketika konvoi beliau dalam perjalanan ke tempat kerja. 4 pengawal peribadi beliau terkorban manakala 5 yang lain cedera. Beliau dikejarkan ke Hospital Nazran untuk pembedahan kecemasan. Kini presiden berugama Islam itu terpaksa menggunakan alat bantuan pernafasan. Turut cedera ialah saudara lelaki Presiden. Satu letupan kuat pada sekitar 8 pagi, tingkap-tingkap rumah berhampiran pecah.

Rujukan
-------